**semper idem**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

noaptea mă joc

sculptând versuri telurice din fiecare vis

şi aştept să le împrumuţi

parfumul magnoliilor albe

dezbrăcate la primul cântec al zorilor

sub fereastra ta

să-și spele cu rouă

buzele încinse de misterul nocturnelor

când Chopin înflorește pe claviatură

pulsațiile Amantinei

alteori mă scufund

în labirintul lacrimilor de cerneală

amestec stropiicolorați în palmele lui Paris

cu verdele crud din mărul venerei

și vreau să te remodelez

într-un mit alabastru

temător ca un val

să nu-ți stric perfecțiunea formelor

iartă-mi inocența

și lasă cupa genezei divine

s-o beau până la ultima lacrimă

urmând cel mai tainic ritual